ריצ'רד אשר

ריצ'רד אלן ג'ון אשר (באנגלית: Richard Alan John Asher; 3 באפריל 1912 – 25 באפריל 1969) היה אנדוקרינולוג והמטולוג בריטי, שב-1951 תיאר תסמונת מינכהאוזן והעניק לה את שמה במאמר בכתב העת לאנסט.

 ביוגרפיה 
אשר נולד ב-1912 לכומר פליקס אשר ולאשתו לואיז (לבית שטרן). ב-27 ביולי 1943 הוא נישא למרגרט אוגוסטה אליוט בכנסיית סנט פנקראס בלונדון.GRO Register of Marriages: September 1943 1b 4 Pancras - Asher = Eliot הזוג התגורר ברחול ווימפול 57 בלונדון, שם גם הייתה מרפאתו הפרטית של אשר.
 קריירה רפואית 
אשר נחשב ל"אחד ההוגים הרפואיים המובילים של זמנו", והדגיש את הצורך "בביקורתיות כלפי החשיבה שלנו ושל אחרים". הוא טען כי "תפיסות קליניות רבות מתקבלות משום שהן מנחמות ולא משום שישנן ראיות התומכות בהן",Talking Sense quoted in  כגון קדחת פל-אבשטיין (חום האופייני למחלת הודג'קין) שמאובחנת רק משום שניתן לה שם. They cite Asher's lecture Making Sense (Lancet 1959;2:359)

כתיבתו של אשר, גם במאמרים רפואיים, הייתה מתובלת בפתגמים משלו, דיאלוגים דמיוניים, פנטזיות וציטוטים,Ruth Holland's introduction to A Sense of Asher, quoted in  והוא האמין כי כתיבה רפואית צריכה לספק ידע שימושי, מובן ומעשי". מאמריו התפרסמו בשתי אנתולוגיות, והאנתולוגיה "Talking Sense" נחשבת ל"עצה הטובה ביותר לכתיבה רפואית". בין המאמרים הבולטים שפרסם:
 הסכנות בללכת לישון (1947) - "אחד המאמרים הרפואיים המשפיעים ביותר שנכתבו אי פעם"
 שבעת חטאי הרפואה - הרצאה שפרסם לאחר מכן כמאמר על התנהגות בלתי הולמת של אנשי מקצועות הרפואה המקוטלגת כשבעה חטאים - חוסר בהירות, אכזריות, נימוסים רעים, התמקצעות-יתר, אהבת הנדיר, טיפשות נפוצה ועצלות. (לאנסט, 27 באוגוסט 1949. 2(6574), עמ' 60–358)
 טירוף מיקסואדמטי (1949) - במאמר זה עמד אשר על הקשר בין המוח לבלוטת התריס, והביא לכך שמאושפזים פסיכיאטריים נבדקים כיום לאיתור תפקוד לקוי של בלוטת התריס, ולאבחון מקרים נדירים של מחלת השימוטו המתבטאים בפסיכוזה, שבעבר אובחנו כ"טירוף".
 תסמונת מינכהאוזן (לאנסט, 10 בפברואר 1951. 1(6650), עמ' 41–339)
 חשיבה ישרה ועקומה ברפואה (1954)
 היפנוזה מכובדת (1956)
 מדוע כתבי עת רפואיים כל כך משעממים? (1958)
 טרילוגיית Talking Sense:
 Clinical Sense (1959)
 Making Sense (לאנסט, 1959, 2(359))
 Talking Sense (לאנסט, 1959, 2(417))
 חיים אישיים 

אחיו של ריצ'רד, תומאס, נישא לאחותה של מרגרט אשר, סוזן.

ריצ'רד ומרגרט היו הורים לשלושה ילדים: פיטר (נולד ב-1944), חבר בצמד הפופ פיטר וגורדון ומאוחר יותר מפיק תקליטים; ג'יין (נולדה ב-1946), שחקנית קולנוע וטלוויזיה וסופרת; וקלייר (נולדה ב-1948), אשת רדיו. ג'יין הייתה זוגתו של פול מקרטני, חבר להקת הביטלס בשנים 1963–1968, ובשנים 1963–1966 הוא התגורר בעליית הגג בבית משפחת אשר.

בשנת 1964 עזב אשר במפתיע את עבודתו בבית החולים המרכזי של מידלסקס. הוא סבל מדיכאון ולבסוף התאבד בביתו בגיל 57. הוא הותיר אחריו עיזבון בשווי 35,937 ליש"ט."ASHER Richard Alan John of 57 Wimpole Street St Marylebone died 2 May 1969" in Wills and Administrations 1969 (England and Wales) (1970), p. 157 לזכרו של אשר הוענק בין השנים 1995 ו-2010, פרס שנתי מטעם החברה המלכותית לרפואה ואגודת הסופרים הבריטית, עבור מהדורה ראשונה שלספר לימוד לסטודנטים לתואר ראשון.

 הערות שוליים 

קטגוריה:רופאים בריטים במאה ה-20
קטגוריה:לונדון: אישים
קטגוריה:מתאבדים
קטגוריה:בריטים שנולדו ב-1912
קטגוריה:בריטים שנפטרו ב-1969